Viete aký je vlastne váš sen?

Aby ste si mohli začať plniť svoje sny, **musíte najskôr vedieť, čo vlastne chcete**. Inak je to ako keby ste si sadli do auta a vlastne neviete kam idete, iba proste niekam idete :).

Samozrejme **naše sny a túžby sa časom menia, a je to tak v poriadku**. Nebojte sa snívať vo veľkom. Zoberte si pero a papier a zapisujte si všetko čo vás napadne.

Ak zatiaľ neviete, čo vlastne chcete, po čom túžite, prípadne v čom ste dobrí. Skúste porozmýšľať, čo vás bavilo, keď ste boli malými deťmi. Väčšinou to, je to pravé. Len vplyvom ľudí vo vašom živote, ste to nechali tak. Mohli vám ako malým povedať, to je hlúposť, to ťa neuživí a podobne.

Aký je váš najväčší sen/ cieľ?

Ak si predstavíte, že máte neobmedzenú silu a schopnosť splniť si hocičo, čo by to bolo? Nebojte sa mať veľké a odvážne sny.

Čo vám bráni v tom, aby ste na svojich snoch začali pracovať?

Kde by ste sa radi videli o 5 rokov, a kde o 10 rokov?

Čo radi robíte vo voľnom čase? V čom ste dobrí? Poznáte svoje silné stránky a schopnosti?

Každý z nás je výnimočný. Máme rôzne talenty a schopnosti. Mali by sme ale vedieť, ktoré sú tie naše výnimočné a začať ich rozvíjať. Keď sme ako deti dostali z nejakého predmetu zlú známku, tak sme museli práve na tom predmete čo nám nešiel najviac pracovať a učiť sa ho. A to v nás zabíja tie talenty a dary, ktoré sme mali/máme. Teraz je čas nájsť ich a pracovať na nich. Rozvíjať to, v čom sme dobrí. Myslím si, že je to na svete krásne zariadené. Každý je dobrý v niečom inom a niečo iného ho robí šťastným.

Aby ste začali byť v živote šťastný, **musíte si to dovoliť**. Je to ten najkrajší darček, ktorý môžete dať sami sebe. Každý z nás túži po harmonickom a šťastnom živote, tak si ho doprajme.

Vaše talenty a dary sa vám môžu postupne odkrývať. Ja som začala s maľovaním a šitím šperkov a neskôr som objavila, že milujem písanie. Že keď tvorím a píšem, tak zabúdam pri tom na čas a na všetko okolo seba. Som akoby v inom svete :). A to je ten úžasný pocit, ktorý chcem, aby ste zažili aj vy. Vtedy zažívam pocity naplnenia a harmónie.

Ľudia sa často sťažujú, že nemajú to, po čom túžia. Ale viete presne po čom túžite? Alebo si to len tak poviete, no chcem byť zdravý, šťastný a bohatý. Potrebujete presne vedieť čo chcete a koľko toho chcete :). Potrebujte vidieť váš cieľ pred sebou, aj keď v diaľke, ale viete, že tam je.

Všetci máme úžasný dar, aj keď si to vôbec neuvedomujeme. Je to myslenie. **Myšlienka je základ všetkého a pre mňa je toto úplné úžasný fakt.** Samozrejme, ja som si to tiež neuvedomovala.

Keď sa nad tým ale zamyslíte, pochopíte. Všetko čo vidíte okolo seba (stolička, televízor, auto...) bola kedysi len niečia myšlienka. Musel ju mať najskôr v hlave a až potom keď ten človek začal na svojich myšlienkach pracovať, tak sa mohli postupne (niekedy aj po viacerých neúspechoch) stať skutočnými. A tak je to aj s našimi snami. Najskôr o nich snívame, máme ich v hlave a splnia sa nám, až keď na nich začneme pracovať.

**Myšlienky, túžby, vytrvalosť a odhodlanie**, to všetko potrebujeme, aby sme dosiahli svoje sny. Keď si splníte prvý sen a prídete na to, že sa to skutočne dá, len musíte pre to aj niečo urobiť, budete snívať vo väčšom a túto cestu si budete užívať. Poznám to z vlastnej skúsenosti.

Čo konkrétne teda robiť?

**Myšlienka je základ všetkého.** Dôležité je teda najskôr vedieť, čo chcem. Aký cieľ alebo sen si chcem splniť? Premýšľajte o tom a potom si svoje sny a ciele zapíšte.

**Všetky ciele a sny si píšte.** Rozpisujte si ich všetky dopodrobna. Len 3% ľudí si svoje ciele píšu. Buďte medzi nimi aj vy! Tým, že si presne napíšete svoje ciele, je to ako keď zadáte do navigačného systému, kam chcete ísť. Bez konkrétneho cieľa neviete či ste už tam.

Podľa jednej štúdie, práve tie 3% ľudí, ktorí si svoje ciele zapisujú sú najúspešnejší.

Môžete si na svoje sny založiť zošit a všetko čo vás napadne si doňho písať. Vôbec zatiaľ nemusíte vedieť ako si svoje ciele splníte.

Tretím a podstatným bodom pri plnení snov je čin. Bez neho môžeme snívať a plánovať, ale nič sa nestane. Až keď začneme na niečom pracovať, potom sa začnú diať tie zázraky.

Teraz vám to môže pripadať čudné. Ale aj vďaka týmto trom veciach si svoje sny plním. Ak máte veľký cieľ alebo sen, a hovoríte si teraz, tak ale ja svoj cieľ takto nemôžem dosiahnuť. Mýlite sa. Na tomto princípe to všetko funguje. Keď v sebe zapálite túžbu po splnení vášho sna, a budete ten plamienok dostatočne "prikrmovať", bude rásť. Potrebujete mať vieru, povzbudenie a stále vidieť pre sebou váš cieľ.

**Keď si sen/cieľ rozdelíte na malé krôčiky, postupne si dokáže splniť aj veľké sny. Najdôležitejší je ten prvý krok.** Aby ste sa odhodlali vykročiť. Urobíte prvý krok dopredu, potom sa vám odokryje ďalší a ďalší**. (A to vám tu ešte zopakujem. Pretože je to podstatné. )**

Ak po tom budete dostatočne túžiť, veriť a pracovať na snoch, postupne krok za krokom, tak ich dosiahnete.

**Aj tá najdlhšia cesta sa začína prvým krokom.**